รัฐสั่งธ.ก.ส.อัดแสนล้านช่วยภัยแล้งเกษตรกร
ธ.ก.ส.ชงครม. ทุ่มแสนล้านช่วยเหลือเกษตรที่ได้รับผลกระทบจากภัยแล้ง
25 ก.ค. 2562

ธ.ก.ส.ชงครม. ทุ่มแสนล้านช่วยเหลือเกษตรที่ได้รับผลกระทบจากภัยแล้ง
ที่ประชุมคณะกรรมการ ธนาคารเพื่อการเกษตรและสหกรณ์การเกษตร (ธ.ก.ส.) เมื่อวันที่ 24 ก.ค.62 ได้เห็นชอบมาตรการเร่งด่วนเพื่อช่วยเหลือเกษตรกรผู้ประสบปัญหาภัยแล้งปี 2562 จำนวน 4 มาตรการ วงเงินสินเชื่อกว่า 1 แสนล้านบาท เพื่อช่วยเหลือเกษตรกร 1.7 ล้านคน พร้อมกับจะเสนอ ครม.ในวันที่ 30 ก.ค.นี้ เพื่อพิจารณาใช้งบมากกว่า 7,000 ล้านบาท มาใช้ลดดอกเบี้ย 3% ให้เกษตรกรรายย่อยวงเงินกู้ไม่เกิน 3 แสนล้านบาท เป็นเวลา 1 ปี
นอกจากนี้ยังมีมาตรการขยายเวลาชำระเงินกู้เป็นเวลา 2 ปี ไปตั้งแต่เดือน ส.ค. ไปสิ้นสุดเดือน ?31 ก.ค.? 2564 รวมถึงมาตรการสนับสนุนเงินกู้ เช่น สินเชื่อฉุกเฉินให้เกษตรกรรายละ 50,000 บาท รวมวงเงิน 50,000 ล้านบาท คิดดอกเบี้ย 0% ปีแรก เป็นเวลา 1 ปี และสินเชื่อฟื้นฟูและพัฒนาคุณภาพชีวิตสำหรับเกษตรกรลูกค้าผู้ประสบภัยธรรมชาติหรือภัยพิบัติ ให้กู้ต่อรายสูงสุดไม่เกิน 500,000 บาท